Συγχρονισμός για την έκδοση NEXT: Catherine Lee
Η ΣΕΙΡΑ ΕΙΝΑΙ ΠΡΟΪΟΝ ΜΥΘΟΠΛΑΣΙΑΣ.
ΔΕΝ ΑΦΟΡΑ ΠΡΑΓΜΑΤΙΚΑ ΠΡΟΣΩΠΑ, ΣΥΜΒΑΝΤΑ Ή ΜΕΡΗ.
ΕΠΕΙΣΟΔΙΟ 15
Ήταν απαραίτητο να επιστρέψουμε εδώ;
Αν δούμε τον χώρο, ίσως αποκτήσουμε άλλη εικόνα.
Μπορούμε να δούμε αν όντως δεν έχουν κάμερες.
Γιατί δεν γίνεσαι ντετέκτιβ;
Μήπως να φερθείς σαν δικηγόρος;
Έχω τον δικό μου τρόπο.
ΞΕΝΟΔΟΧΕΙΟ ΓΟΥΑΪΤ
Θέλω πολύ αυτό το δωμάτιο απόψε.
Το θέμα είναι
-ότι αυτό το δωμάτιο... -Κύριε.
Έχουμε παρόμοια σουίτα σε άλλον όροφο...
Αυτό το δωμάτιο είναι ξεχωριστό για εμάς.
Απόψε
θα της κάνω πρόταση γάμου.
Σ' αυτήν την περίπτωση...
Είναι πολύ τυχερή.
Θεέ μου.
Είχε ξαναπαντρευτεί.
Εγώ παντρεύομαι πρώτη φορά.
Υπάρχουν πολλά τέτοια ζευγάρια πια, έτσι;
Είναι πολύ ιδιότροπη.
Έχει και μανία με την καθαριότητα.
Και ιδιότροπη και μανιακή.
Ανησυχώ ότι κάτι μπορεί να την ενοχλήσει.
Μην ανησυχείτε. Οι υπηρεσίες μας είναι εξαιρετικές.
Ναι, περιμένω το καλύτερο. Είναι ξεχωριστή μέρα για εμάς.
Ναι.
Χι-Τζε, έλα να με σπρώξεις.
Είμαι η Σε Τζενγκ-Χουά κι εσύ ο δράστης.
Αυτά τα πράγματα πρέπει να γίνονται σωστά.
-Να σου πω! -Τι;
Νομίζεις ότι έτσι θα μπορούσε
να σπάσει το γυάλινο τραπεζάκι;
Δεν ξέρω.
Τώρα κάνε εσύ την Τζενγκ-Χουά.
Δεν θα χρειαζόταν έστω τόση δύναμη;
Άρα δεν ήταν ανθρωποκτονία εξ αμελείας.
Αυτός που χτύπησε το κεφάλι της Τζενγκ-Χουά στο τραπεζάκι
πρέπει να τραυματίστηκε στο χέρι.
Αλλά τα χέρια του Τσαν-Χο ήταν εντάξει. Απλώς ήταν καλυμμένα με αίμα.
Αν ο Χα Τσαν-Χο είναι αθώος, οδηγούμαστε σε ένα δεύτερο ερώτημα.
Το ποτό χύθηκε στο τραπεζάκι.
Στη σκηνή του εγκλήματος, όμως, το χαλί δεν ήταν λερωμένο με ποτό.
Άρα το χαλί το έφεραν από αλλού.
Για να μετακινήσεις ένα πτώμα κι ένα βαρύ χαλί γεμάτο αίμα
χρειάζονται δύο άντρες.
Και κάπου εδώ κοντά...
Πρέπει να υπάρχει ένας χώρος με ίδιο χαλί και ίδιο τραπεζάκι.
Κοιτάξτε αυτόν τον λεκέ.
Δεν τον βλέπετε;
Δεν βλέπω τίποτα.
Μόνο εγώ τον βλέπω; Θεέ μου.
Γλυκέ μου, εσύ βλέπεις τον λεκέ, έτσι;
Είναι πολύ βρόμικο.
Κοιτάξτε κι εδώ πέρα. Κοιτάξτε αυτό κι αυτό.
Δεν μ' αρέσει η διαρρύθμιση των επίπλων.
Γνώμη μου είναι
ότι είναι χάλια.
Κατάλαβα.
Θεέ μου.
Δείτε εδώ τρίχες. Θεέ μου.
Τι είναι αυτή η τρίχα; Είστε σοβαρή;
Έχω πολύ ευαίσθητους πνεύμονες.
-Έτσι, γλυκέ μου; -Ναι.
Η παραμικρή σκόνη ή τρίχα μπορεί να με σκοτώσει.
Τότε, τι μπορούμε να κάνουμε για εσάς;
Μπορούμε να σας αποζημιώσουμε.
Έχετε κι άλλη σουίτα δίπλα, έτσι; Θέλω να πάμε εκεί.
Αυτή η σουίτα δεν είναι για τους κοινούς πελάτες.
Είναι ενός σημαντικού πελάτη
και την έχει όλο τον χρόνο.
Ο Όμιλος SS έχει πουλήσει όλα τα ξενοδοχεία του,
αλλά ο κύριος Σον έχει κρατήσει μία απ' τις σουίτες.
Τι; Γιατί δεν μπορούμε να αλλάξουμε σουίτα;
Η σουίτα δεν είναι για κοινούς πελάτες.
"Κοινούς";
Με είπες "κοινή";
Θεέ μου.
Γλυκέ μου, την άκουσες; Με είπε "κοινή".
Είμαι εγώ "κοινή";
Με χαρακτήρισε "κοινή";
Όχι, δεν εννοούσα αυτό.
Ξέρεις κάτι; Ξέχνα το! Θέλω τον διευθυντή.
Το μέρος αυτό είναι βρόμικο
κι εσείς το αποκαλείτε σουίτα και ζητάτε μια περιουσία;
Θα σας καταγγείλω στην ιστοσελίδα του Κυανού Οίκου.
Θα σας δείξω τι παθαίνει
όποιος τα βάζει με μια "κοινή".
Θεέ μου. Εγώ; "Κοινή";
Με είπες "κοινή"; Αλήθεια;
Κανείς δεν με έχει πει έτσι. Θα το πω στη μαμά μου.
Θα της κάνω την πρόταση και θα φύγουμε.
Έχω περάσει πολλά για να φτάσουμε εδώ.
Το διαμάντι αυτό βρέθηκε το 1905 στη Νότια Αφρική.
Λέγεται "πρώτο αστέρι της Αφρικής".
-Μα δεν γίνεται. -Εγώ; "Κοινή";
ΕΠΙΤΑΓΗ 1.000.000 ΓΟΥΟΝ
Ταράχτηκα!
-Κάνε μου τη χάρη. -Τόλμησε να με πει "κοινή";
Η σουίτα είναι άδεια.
-Αν κάνετε γρήγορα... -"Κοινή";
Εντάξει. Δύο ώρες αρκούν. Ευχαριστώ.
Το πολύ δύο ώρες.
-Αλλιώς... -Εντάξει.
Με πέρασε για κοινή πελάτισσα; "Κοινή";
Γλυκιά μου, τα κανόνισα όλα. Ηρέμησε.
Αλήθεια;
VIP ΔΩΜΑΤΙΟ 1328 ΣΟΥΙΤΑ ΠΡΟΕΔΡΟΥ ΣΟΝ
Η διαρρύθμιση και τα έπιπλα είναι ακριβώς τα ίδια.
Έχεις δίκιο.
Κοίτα εδώ.
ΧΑΛΙΑ BLANCVIEW
Κάποιος το αγόρασε αυτό βιαστικά.
Ωραία. Να καλέσουμε την υπηρεσία δωματίου.
Έκανα χαμό και τώρα πεινάω.
Η Σε Τζενγκ-Χουά είχε πιστωτική της ArtSky
και τη χρησιμοποιούσε κυρίως στο ξενοδοχείο.
Άκου, όμως, ποιο είναι το περίεργο. Δεν βρήκα ούτε έναν πίνακα
στην είσοδο και στον διάδρομο.
Δεν είναι παράξενο
ότι δεν υπάρχει ούτε ένας ακριβός πίνακας σ' αυτήν τη σουίτα;
Οι πίνακες της ArtSky και το ξενοδοχείο ανήκαν στον κύριο Σον.
Και η Σε Τζενγκ-Χουά.
Ίσως η Σε Τζενγκ-Χουά διαχειριζόταν τους πίνακες της ArtSky.
Με τα μαύρα ταμεία του Σον Μπονγκ-Ου, έτσι;
Συχνά οι επιχειρήσεις κρύβουν τα μαύρα ταμεία τους μέσω γκαλερί.
Εντάξει, λοιπόν.
Ώρα για το τελευταίο βήμα.
Γλυκιά μου.
Θες...
να με παντρευτείς;
Όχι.
Χάσατε το δαχτυλίδι;
Θεέ μου. Το δαχτυλίδι μου.
Κοστίζει μια περιουσία.
Πού στο καλό είναι; Θεέ μου.
Καλέσαμε την υπηρεσία δωματίου και μετά καθάρισαν το δωμάτιο.
Πέρασαν πολλοί άνθρωποι από εδώ.
Ντρέπομαι που το λέω, αλλά γίνομαι καχύποπτος.
-Μα κύριε... -Όπως σας είπα και πριν
-το δαχτυλίδι είναι... -Ναι, ξέρω.
Μου είπατε ότι είναι ένα πολύ ακριβό δαχτυλίδι από την Αφρική.
Ήταν από την Αφρική. Θεέ μου.
Να καλέσουμε την αστυνομία;
Μην το κάνετε αυτό, σας παρακαλώ.
Η σουίτα αυτή ανήκει αποκλειστικά σε έναν πελάτη μας
κι εγώ σας άφησα να τη χρησιμοποιήσετε.
Θα μπλέξω άσχημα.
Τότε, αφήστε μας να δούμε τις κάμερες ασφαλείας.
Δεν υπάρχουν κάμερες σ' αυτόν τον όροφο.
Δεν έχετε κάμερες; Θεέ μου.
Τότε, θα καλέσω την αστυνομία.
-Κύριε. -Θεέ μου.
Συγγνώμη.
Δεν γίνεται να έρθουν άλλοι αστυνομικοί εδώ.
Μπορώ να κάνω κάτι, όμως, για εσάς.
Δεν υπάρχουν κάμερες στη σουίτα, αλλά υπάρχει μία στον διάδρομο.
Υπάρχει κάμερα στον διάδρομο;
Η σουίτα εξασφαλίζει την ιδιωτικότητα του πελάτη.
Άρα η κάμερα στον διάδρομο είναι απόρρητη.
Μετά από 24 ώρες, το βίντεο πηγαίνει στην εταιρεία φύλαξης.
Εσείς χάσατε το δαχτυλίδι πριν λίγο, οπότε το βίντεο θα είναι εδώ.
13Φ ΟΡΟΦΟΣ ΣΟΥΙΤΩΝ
Δεν υπάρχουν κάμερες μπροστά από το δωμάτιο των VIP.
Δεν είναι καλό αυτό. Δεν βλέπουμε τίποτα.
-Τι; -Ξεχάστε το.
Πώς θα βρούμε έτσι το δαχτυλίδι;
Πού είναι το πανάκριβο δαχτυλίδι μου;
Ξέρεις κάτι; Καλέστε όσους μπήκαν στο δωμάτιό μας.
Θέλω το πανάκριβο δαχτυλίδι μου!
-Γλυκιά μου, για στάσου. -Τι;
Αφού σου έδωσα το δαχτυλίδι, πήγες στο μπάνιο να πλύνεις τα χέρια σου.
-Ναι. -Πού έβαλες το δαχτυλίδι;
Τότε;
Το έβαλα στη χαριτωμένη τσαντούλα μου.
Να το δαχτυλίδι!
Το περίφημο δαχτυλίδι από την Αφρική.
Όντως φαίνεται ακριβό.
Μ' όλα αυτά, όμως, χάλασε η διάθεσή μου.
Πάμε κάπου αλλού, γλυκέ μου.
Την κάμερα στο διάδρομο...
Λες να μην την ήξερε η αστυνομία; Δεν ήταν στα στοιχεία.
Θα το ελέγξουμε. Να καλέσουμε την εταιρεία φύλαξης...
Ναι, το είπα ήδη στον Τζου-Χο.
Τι σχέση έχεις με τον Παρκ Τζου-Χο;
Μήπως ήσασταν ζευγάρι;
Όπως εμείς;
Μπορεί να μας πάρουν την άδεια γι' αυτόν τον λόγο.
-Πώς μπορείς και αστειεύεσαι; -Έλεος.
Ξεγελάστηκες πολύ εύκολα.
Φύγε χωρίς εμένα.
Δεν θα έρθεις; Πού πας;
Δεν θα μου πεις;
ΔΙΚΗΓΟΡΙΚΟ ΓΡΑΦΕΙΟ ΤΣΟΥΝΓΚ
Γιατί άργησες τόσο;
Ένιωθα να πνίγομαι. Πήγα ν' αυτοκτονήσω.
Θα είμαστε έξω. Πάρε με μόλις τελειώσεις.
ΔΙΚΗΓΟΡΟΣ ΓΙΟΥΝ ΧΙ-ΤΖΕ
Τι κάνετε εδώ;
Μπορούσες να βρεις καλύτερο γραφείο.
Δεν σου λείπουν τα λεφτά.
Μ' αρέσουν τα βίντατζ.
Από πότε;
Οι άνθρωποι αλλάζουν ανάλογα με τις συναναστροφές τους.
Θα υπερασπιστείς τον Χα Τσαν-Χο στην έφεσή του.
Ναι.
Αν θες κάτι απ' τη δίκη,
ζήτα το απ' τον κο Γκα και θα σε βοηθήσει.
Εντάξει.
Δεν ήρθατε εδώ για να μου πείτε αυτό.
Χι-Τζε.
Το ότι αρνήθηκα να υπερασπιστώ τον πατέρα σου
δεν σημαίνει ότι τον παράτησα.
Όλοι ξέρουν ότι η Σονγκ & Κιμ υπερασπίστηκε την Ισούμε στη δίκη.
Αν ανακατευτούμε στην υπόθεσή του,
όλοι θα τον υποψιαστούν περισσότερο.
Πήρε μια απόφαση ακούγοντας τη συνείδησή του.
Ακόμα κι αν κατηγορηθεί για κατάχρηση εξουσίας,
θα απαλλαγεί βάσει της ανεξαρτησίας της δικαιοσύνης.
Μακροσκελής και λεπτομερής η εξήγησή σας.
Χαίρομαι που τον υπερασπίζεσαι εσύ.
Θα κάνεις τα πάντα για τον πατέρα σου.
Ναι.
Έχετε δίκιο. Θα κάνω ό,τι μπορώ.
Αντιμετωπίζω κάποιον που νομίζει ότι εξουσιάζει όλη τη χώρα
και δεν διστάζει να παρατήσει έναν φίλο που τον ξέρει 30 χρόνια
χωρίς να νιώθει καθόλου τύψεις.
Χι-Τζε.
Η ζωή είναι δύσκολη.
Υπάρχουν κι αναποδιές.
Αυτήν τη συμβουλή έχω να σου δώσω ως μέντοράς σου. Να τη θυμάσαι.
Δεν θ' ανεχτώ άλλες ανοησίες.
Περιμένετε να σας βλέπω ακόμα ως μέντορά μου;
Σας έχω δει να παίζετε βρόμικα και να δίνετε άθλιες δικαιολογίες.
Είσαι αλήτης.
Θα κληθείτε να καταθέσετε.
Ανυπομονώ να σας δω στο δικαστήριο ως μάρτυρα.
Θα με καλέσεις;
Τι έγινε; Φοβάστε ξαφνικά;
Ίσως φταίει που κρύβετε κάτι.
Κάποιοι άνθρωποι παραμένουν άχρηστοι,
όσο κι αν προσπαθείς να τους βοηθήσεις.
Έπεσα έξω μ' εσένα.
Νιώθω απογοήτευση.
Ναι, κι εγώ νιώθω απογοήτευση.
Μερικοί μου προκαλούν αναγούλα, όσο κι αν θέλω να τους σεβαστώ.
Αν δεν θέλετε κάτι άλλο, φύγετε.
Δεν με ακούσατε; Θέλετε να σας ξεπροβοδίσω;
Βαρέθηκα να με απογοητεύετε.
Φύγετε, λοιπόν.
ΣΟΝΓΚ & ΚΙΜ
-Η κα Τζουνγκ δεν είναι; -Ναι, η κα Τζουνγκ.
Νόμιζα ότι απολύθηκε.
-Είναι όντως αυτή; -Ναι.
Περάστε.
Γεια.
Μια χαρά φαίνεσαι.
-Είσαι καλά; -Κυρία Τζουνγκ.
Μόνη ήρθατε;
Ναι, δεν ήρθε ο Χι-Τζε.
Είναι καλά;
-Γιατί δεν τον ρωτάς μόνη σου; -Τι;
Δεν θα έπρεπε να ξέρεις, όμως, γιατί είμαι εδώ;
Πρόκειται για...
τον πατέρα του Χι-Τζε.
Θέλω άλλον έναν δικηγόρο.
Χρειαζόμαστε κόσμο.
Ο κύριος Γιουν το ξέρει αυτό;
Σε προσλαμβάνω επειδή σε χρειάζομαι.
Δεν νομίζετε ότι θα σας είμαι μπελάς;
Τι εννοείς;
Ξέρετε ότι μ' αρέσει ο κύριος Γιουν, έτσι;
Βάλε τα δυνατά σου.
Καίγεται. Άσε το τηλέφωνο και κοίτα να ψήσεις το κρέας.
Είναι καπνιστό, τρώγεται κι έτσι.
-Αλήθεια; Ωραία. -Ορίστε.
-Ωραίο. -Είμαστε
εκεί που σ' αρέσει, εκεί με τα κοτοπόδαρα.
-Φάε. -Ωραίο μαγαζί.
Μόλις ξεκινήσαμε να τρώμε.
Δεν θέλω να κλείσω το τηλέφωνο.
Δεν θες να μιλάμε
μέχρι να έρθεις;
-Εμπρός; -Ναι, φάε τώρα.
Θεέ μου.
Μοσχάρι δεν τρώμε όταν βγαίνουμε όλοι μαζί;
Στην Τσουνγκ είμαστε, όχι στη Σονγκ & Κιμ.
-Τρώγε. -Ναι. Και το βίντεο απ' την κάμερα;
Το πήρε η αστυνομία.
Ο επιθεωρητής Λι; Μα δεν ήταν στα στοιχεία.
Πρέπει να το ψάξουμε.
-Θα πάψεις να μου το κλείνεις; -Απ' έξω ήμουν. Έλεος.
Κυρία Μπου.
Είστε όλοι καλά;
Χαίρομαι που σας βλέπω.
-Θα καθίσεις; -Ναι.
Κάθισε.
-Εδώ. -Κάθισε εδώ.
-Δώσ' της κουτάλι και τσόπστικ. -Ορίστε.
-Την προσέλαβες; -Ναι.
Παίρνει την υπόθεση του πατέρα σου.
Οι άλλοι έχουν την υπόθεση του Χα Τσαν-Χο.
Τι έγινε;
Εσύ θα είσαι εντάξει;
Μια χαρά θα είμαι.
-Γιατί να μην είμαι εντάξει; -Πάρε αυτό.
-Κα Μπου, ο ερευνητής μας. -Τα τσόπστικ.
-Ωραία είναι. -Θεέ μου.
Τι είδους δείπνο είναι αυτό;
Μας φέρνετε 12 μπουκάλια σότζου;
Έρχονται.
Τσουνγκ!
Ευχαριστώ.
Όχι, μη.
-Ας πιούμε. Υγεία. -Εσύ πιες νερό.
-Υγεία. -Υγεία.
Όχι!
-Το κατάπιε κιόλας. -Τι έγινε;
Έχουμε ακριβώς ένα λεπτό.
"Ένα λεπτό";
-Θα δεις. -Θεέ μου.
Ξεκινάει.
Ύαινες!
Είστε ύαινες!
-Τι έπαθε αυτός; -Είναι τρελός.
Ναι, ξέρω ότι πρέπει να είμαστε ύαινες.
Έτσι δεν είναι; Στην τελική, στη ζούγκλα είμαστε.
Ζούμε σε μια ζούγκλα και ο ένας τρώει τον άλλον!
-Ναι, καλά λες. Ζούγκλα είμαστε. -Έλα.
Θα σας δείξω πώς επιβίωσα στη ζούγκλα. Έλα!
Πιες.
Ας γίνουμε λιώμα απόψε.
Λένε ότι οι ύαινες είναι πολύ καθαρές.
-Αλήθεια; -Ναι.
-Καλά είσαι; -Όχι.
ΔΙΚΗΓΟΡΙΚΟ ΓΡΑΦΕΙΟ ΤΣΟΥΝΓΚ
Φάε λίγη ρυζόσουπα.
Χι-Τζε.
Καίει. Φύσα λίγο.
Έμαθα ότι πέρασε ο κος Σονγκ χτες.
Τα είπατε;
Τι είπε για τον πατέρα σου;
Ξέρεις σε τι είναι καλή η Σονγκ & Κιμ;
Είναι καλοί στο να εκπροσωπούν κρυφά και τις δύο πλευρές.
Έχουν στοιχεία και για τις δύο πλευρές και ζυγίζουν τις επιλογές τους.
Εγώ ήμουν ο καλύτερος σ' αυτό.
Δεν μπορεί να εκπροσωπήσει τον πατέρα μου εξαιτίας της Ισούμε;
Αυτά είναι βλακείες.
Εξάλλου, λέει ότι θ' αθωωθεί.
Εσύ τι θες να πετύχεις
με τη δίκη του πατέρα σου;
Να καταστρέψω τον Σονγκ Πιλ-Τζουνγκ.
Να αποδείξω ότι έστησε παγίδα στον πατέρα μου και στην Ισούμε
κι ότι τα είχε σχεδιάσει όλα εξαρχής.
Ξέρω ότι θα είναι δύσκολο.
Γι' αυτό ακριβώς
είμαστε εδώ.
Εμπιστεύσου με.
ΠΑΡΚ ΤΖΟΥ-ΧΟ
Τι μου έχεις;
Ο Λι Ου-Τε,
ο επιθεωρητής που πήρε το βίντεο, παραιτήθηκε πρόσφατα.
Ήρθαμε στο σπίτι του, αλλά δεν προλάβαμε.
Έχει μετακομίσει.
Κάνε αυτό στο οποίο είσαι καλός.
Εκμεταλλεύσου το ότι είσαι πρώην επιθεωρητής και κάνε ό,τι μπορείς
για να τον βρεις.
Στην κυρία Τζουνγκ μιλάω.
Χάσαμε τον τύπο απ' την υπηρεσία δωματίου, δεν γίνεται να χάσουμε και τον επιθεωρητή.
Ζήτα βοήθεια απ' τους φίλους σου στην αστυνομία.
Πρέπει να τον βρεις οπωσδήποτε.
Εντάξει.
Λες ο επιθεωρητής Λι να κατέστρεψε το βίντεο;
Εξαρτάται απ' το τι άνθρωπος είναι.
Θα ήθελα να δω τον τραπεζικό λογαριασμό του.
Έχεις πρόσβαση;
Πώς να το κάνω;
Νομίζεις ότι είναι εύκολα αυτά;
Δεν μπορώ να κάνω τα πάντα.
Γιατί μου μιλάς στον ενικό;
Έχουμε μόνο
ενδείξεις και εικασίες.
Δεν έχουμε αποδεικτικά στοιχεία.
Αν δεν βρούμε το βίντεο...
θα είμαστε πάλι στο μηδέν.
Γεια σας.
Έμαθα τα νέα.
Ποια νέα;
Ότι απολύθηκα;
Ξέρω ότι δεν είναι καλά νέα.
Το κάθαρμα, ο Σονγκ Πιλ-Τζουνγκ.
Σου έχω πει για την αδερφή μου;
Ο Σονγκ Πιλ-Τζουνγκ...
παντρεύτηκε την αδερφή μου, λόγω του πατέρα μου και του κύριο Χα.
Στην αρχή, έμοιαζε να την αγαπάει.
Αλλά η αλήθεια φάνηκε μόλις κληρονόμησε την εταιρεία
όταν πέθανε ο πατέρας μου.
Είναι ακόμα στο γηροκομείο, έτσι;
Πάνε 15 χρόνια που είναι κατάκοιτη.
Δεν θα ήταν έτσι, αν είχε πάει γρήγορα στο νοσοκομείο.
Νομίζω
ότι ο Σονγκ Πιλ-Τζουν δεν την πήγε επίτηδες.
Πρόσφατα έμαθα κάτι.
Πηγαίνει και τη βλέπει κάθε βδομάδα και κάνει τον ρομαντικό.
Στα χαρτιά, όμως, είναι διαζευγμένοι.
Ήθελα να δώσω ένα μάθημα στο καθίκι...
αλλά με έδιωξαν.
Πλησιάζει η δίκη του δικαστή Γιουν Τσουνγκ-Γεν.
Δεν θα τον καταστρέψουμε έτσι.
Μπορεί να το διαψεύσει.
Πρώτα...
θα σώσουμε την Ισούμε, εντάξει;
Σε χρειάζομαι.
Επιτέλους, συναντιόμαστε, κυρία Τζουνγκ Γκουμ-Τζα.
Θα ήταν καλό να μη συναντιόμαστε για λίγο.
Όταν σε καλώ, θα έρχεσαι.
Εγώ θ' αποφασίσω αν πρέπει να βρεθούμε.
Θέλω να ξεφορτωθώ τους πίνακες γρήγορα.
Νομίζω ότι είναι καταραμένοι και δεν θέλω να τους κρατήσω.
-Εντάξει. -Πούλα τους σε καλή τιμή.
Κοίτα να δώσεις καλά λεφτά στον βουλευτή Λι.
Εντάξει. Θα το φροντίσω.
Καληνύχτα.
Καλησπέρα, κύριε Μα.
Θέλω να κάνεις κάτι.
ΣΟΝΓΚ & ΚΙΜ
-Εγώ; -Ναι, ορίστε η λίστα.
Θέλετε να δω τι περιέχει η αποθήκη
και να τα στείλω στην AP EON, σωστά;
Ναι, σωστά κατάλαβες.
Η AP EON δεν είναι σημαντικός πελάτης μας;
-Ναι. -Εμείς κάνουμε ό,τι θέλει ο πελάτης.
-Γύρνα τώρα στη δουλειά. -Ναι, κύριε. Καλή σας μέρα.
Κύριε Μα.
Εγώ θα έχω την Ισούμε ή την AP EON...
Προς το παρόν, κάνε ό,τι σου είπα.
Κάνε σωστά αυτά που σου λένε να κάνεις.
Αυτό είναι το καθήκον σου ως δικηγόρου της Σονγκ & Κιμ.
Μάλιστα.
Θα το θυμάμαι.
Ευχαριστώ. Καλημέρα.
ΓΚΑ ΓΚΙ-ΧΙΟΚ ΣΥΝΕΡΓΑΖΟΜΕΝΟΣ ΔΙΚΗΓΟΡΟΣ
Αγάπη μου.
Δεν έχω κάτι να κάνω. Έχω μόνο να πάω σε μια αποθήκη.
Τι στο καλό; Τσάκισέ τους.
Μάλλον σε εκμεταλλεύονται.
Δεν σε βοηθούν να εξελιχθείς.
Θα σε απολύσουν, έτσι;
Μη μου λες τέτοια, αγάπη μου. Θα με κάνεις να βάλω τα κλάματα.
Ο Χι-Τζε και η Γκουμ-Τζα άνοιξαν δικό τους γραφείο.
-Το Δικηγορικό Γραφείο Τσουνγκ; -Να πας σ' αυτούς.
Εκεί θα νιώθεις άνετα.
Πώς είσαι;
Υπάρχει ένα κοντέινερ στην προβλήτα Γενάν.
Όταν δουλεύαμε μαζί σ' αυτήν την υπόθεση,
ακολούθησα το GPS της Τζενγκ-Χουά και πήγα σ' αυτήν την προβλήτα.
Τότε δεν ήξερα τι έψαχνα.
Αλλά...
Τώρα ξέρω. Όλα βγάζουν νόημα.
ΠΡΟΣΟΧΗ, ΕΥΘΡΑΥΣΤΟ
Θεέ μου, τι είναι όλα αυτά;
Δεν ξέρω.
Άρα αυτά θα τα διαχειρίζεται η Σονγκ & Κιμ στο εξής;
Ναι. Σωστά.
Αυτά τα άφησε το άτομο που τα διαχειριζόταν πριν;
Τι συμβαίνει;
Ποιο ήταν αυτό το άτομο;
Η κα Σε Τζενγκ-Χουά.
Τι; Ποια;
Μια κυρία, η Σε Τζενγκ-Χουά.
Έχει μια γκαλερί.
Οι πίνακες που διαχειριζόταν η Σε Τζενγκ-Χουά
αγοράστηκαν απ' το ξενοδοχείο Γουάιτ μέσω της ArtSky.
Με άλλα λόγια,
ανήκουν στον κύριο Σον.
Γιατί μου τα λες αυτά;
Κι εγώ δικηγόρος είμαι.
Κοίτα...
λυπάμαι που έκλεισα στα γρήγορα την υπόθεση του Χα Τσαν-Χο.
Σ' ευχαριστώ.
Φεύγω, λοιπόν.
Χι-Τζε.
Δεν ξέρω...
πότε στράβωσε το πράγμα.
Δεν ξέρω, επίσης, γιατί εγώ είμαι στη Σονγκ & Κιμ κι εσείς είστε εδώ.
Γκι-Χιοκ,
μην κατηγορείς τον εαυτό σου για ό,τι έγινε.
Δεν μπορείς να αλλάξεις το παρελθόν.
Συγκεντρώσου μόνο
στο παρόν
και σ' ό,τι θα κάνεις στο εξής.
Αν αρχίσουμε να μετανιώνουμε για το παρελθόν,
εγώ θα πρέπει να πηδήξω στον ποταμό Χαν.
Όταν πηδήξεις εσύ,
-θα πηδήξω κι εγώ μαζί σου. -Είσαι χαζός.
Δεν εννοώ ότι πρέπει να πηδήξουμε.
Θέλω απλώς να δουλεύουμε μαζί.
Θεέ μου.
Αυτοί είναι απ' το προσωπικό μας.
Ναι, σωστά.
ΠΑΡΚΙΝΓΚ Β1
Αυτό το αμάξι δεν το ξέρω.
Δεν είναι απ' την υπηρεσία καθαρισμού; Δεν είναι δικοί σας;
Όχι, δεν είμαστε εμείς.
Συνεργάζονται και μ' άλλη εταιρεία καθαρισμού;
Όχι, έχουμε αποκλειστικό συμβόλαιο.
Ποιοι είναι αυτοί;
Δεν έμαθες τίποτα για την εταιρεία Cleaning;
Όχι. Έψαξα στον διαδίκτυο, δεν υπάρχει τέτοια εταιρεία.
Κάλεσα όλες τις εταιρείες με παρόμοιο όνομα,
αλλά καμία δεν έχει σχέση με το ξενοδοχείο.
Εντάξει. Σ' ευχαριστώ.
Δείτε ξανά τα αμάξια που μπήκαν.
-Τι; -Τι;
-Θεέ μου. -Έλεος.
Ψηλά το κεφάλι.
Η Ισούμε χρηματοδοτεί καμπάνιες υποψήφιων προέδρων
κι ο Σονγκ Πιλ-Τζουν ήταν ο μεσάζων μεταξύ Ισούμε και υποψηφίων.
Αφού εκλέγονταν πρόεδροι,
έπρεπε κατά τη θητεία τους να ξεπληρώσουν το χρέος.
Έτσι παρέμεινε στην κορυφή η Σονγκ & Κιμ όλα αυτά τα χρόνια.
Αυτό σχεδιάζουν να κάνουν ξανά
δίνοντας το χρίσμα στον Λι Ιν-Γεπ.
Άρα είναι αλήθεια ότι ο κύριος Γιουν ευνόησε την Ισούμε.
Τον έβαλαν και στο Ανώτατο Δικαστήριο.
Αλλά την κρίσιμη στιγμή, ο πατέρας μου...
Θέλω να πω...
ο δικαστής Γιουν Τσουνγκ-Γεν επαναστάτησε.
Καταλαβαίνω τι έχει γίνει.
Ωστόσο, πρέπει να ισχυριστούμε
ότι δεν δωροδοκήθηκε για να αποφασίσει υπέρ τους
και ότι αυτό δεν σχετίζεται με τον διορισμό του.
Αποφάσισε με δικά του κριτήρια
και δεν υπήρξε κατάχρηση εξουσίας.
Αυτό θα ισχυριστούμε, έτσι;
Όχι, θα κάνουμε το αντίθετο.
Θα παραδεχτούμε τα πάντα.
Κατά τη δίκη, θα αποκαλύψουμε όλη την αλήθεια
και θα αποδείξουμε τις διασυνδέσεις τους.
Ο εισαγγελέας τι θα κάνει;
Δεν θα υπερασπιστείς τον πατέρα σου;
Οι νυν και οι πρώην CEO των θυγατρικών της Ισούμε
παρανόμησαν για να πάρει την εταιρεία ο Χα Τσαν-Χο,
αλλά ο πατέρας μου τους αθώωσε.
Αυτό είναι λάθος
και θεωρείται
κατάχρηση εξουσίας.
Τα δικαστήρια είναι κλειστά,
αλλά η δίκη προγραμματίστηκε.
Το θέμα είναι
αν ο πατέρας σου θα ομολογήσει
ότι η απόφαση ήταν λάθος.
Θα ομολογήσει.
Μου υποσχέθηκε
ότι θα ομολογήσει.
Έχω μπερδευτεί.
Ποιος είναι ο σκοπός...
Αυτή θα είναι μόνο η αρχή.
Πρέπει να ομολογήσει κατάχρηση εξουσίας.
Μόνο έτσι θα αποκτήσει νόημα το κίνητρό του.
Και μόνο έτσι...
θα μπορέσουμε να καταστρέψουμε τον Σονγκ Πιλ-Τζουνγκ.
Ναι, μπαμπά.
Μην ανησυχείς.
Θυμάσαι τι συζητήσαμε; Μόνο αυτό πρέπει να κάνεις.
Εντάξει.
Θέλω να καταθέσει ο Χα Τσαν-Χο.
Στην τελική, αυτός επωφελήθηκε από εκείνη τη δίκη.
Θα καταθέσει, όμως;
Θα τον υπερασπιστούμε στην έφεση,
οπότε πιστεύω ότι δεν θα θέλει να μας δυσαρεστήσει.
Αλλιώς θα πρέπει να περάσει οχτώ χρόνια στη φυλακή.
Θα προσπαθήσεις να πετύχεις κάποια συμφωνία μαζί του;
Αν δεν υπάρχει άλλη λύση.
Από εσένα τα έμαθα αυτά.
Μα αποκαλύπτοντας τα λάθη του πατέρα σου,
θα ντροπιαστείτε ως οικογένεια δικαστών.
-Δεν σε πειράζει αυτό; -Ανησυχείς για εμένα;
Για την τιμή μας το κάνω.
Το να δεχτείς τα λάθη σου
είναι πιο δύσκολο απ' το να κάνεις ένα λάθος.
Ο αδερφός μου είπε να μην ντροπιάσω ποτέ την οικογένεια.
Ναι, έτσι μπράβο.
Έχεις αυτοπεποίθηση. Αυτός είσαι.
Καλή τύχη.
Ευχαριστώ.
Τώρα πες μου τι είπες.
Στην ακρόαση του Δικηγορικού Συλλόγου.
-Τόσο πολύ θες να το ακούσεις; -Ναι. Θέλω να ξέρω.
Τους είπα ότι σε ερωτεύτηκα. Ευχαριστήθηκες;
ΣΟΝΓΚ & ΚΙΜ
ΔΙΚΑΣΤΗΣ ΤΣΕ
Γεια σας, κύριε Τσε.
Ποιος θα καταθέσει;
ΔΙΚΑΣΤΗΡΙΟ
Κα Τζουνγκ, τέσσερις εφημερίδες,
δεν θα στείλουν δημοσιογράφους.
Θα τους επηρέασαν.
Βρήκα μόνο δημοσιογράφους από ειδησεογραφικές ιστοσελίδες.
Παρόλο που θα καταθέσει ο Χα Τσαν-Χο;
Κι ο κύριος Σονγκ;
Αποκλείεται να έρθει.
ΔΙΚΗ ΣΕ ΕΞΕΛΙΞΗ
Ο μπαμπάς...
αποφάσισε να ομολογήσει τα πάντα.
Κι αυτό είναι το σωστό.
ΔΙΚΑΣΤΗΡΙΟ
ΑΙΤΗΣΗ ΜΑΡΤΥΡΑ ΜΑΡΤΥΡΑΣ: ΣΟΝΓΚ ΠΙΛ-ΤΖΟΥΝΓΚ
ΜΑΡΤΥΡΑΣ: ΧΑ ΤΣΑΝ-ΧΟ
Είναι εδώ ο κος Σονγκ Πιλ-Τζουνγκ;
Όχι, δεν είναι εδώ.
Θέλω να καλέσω τον άλλο μάρτυρα, τον κο Χα Τσαν-Χο...
ΚΑΤΗΓΟΡΟΥΜΕΝΟΣ
Εφόσον ήρθε ο μάρτυρας, μπορεί ν' αρχίσει η εξέτασή του.
Πλησιάστε, κύριε μάρτυς.
ΜΑΡΤΥΡΑΣ
Κύριε Σονγκ,
τον μήνα πριν την πρώτη δίκη,
συναντηθήκατε προσωπικά
με τον πρόεδρο της Ισούμε, τον κύριο Χα, και με τον κατηγορούμενο.
Δεν το θυμάμαι.
Εσείς συστήσατε τον κατηγορούμενο στον κύριο Χα.
Ο κατηγορούμενος δεν είδε ποτέ μόνος τον κύριο Χα.
Ήσασταν πάντα παρόν.
Αλήθεια;
Δεν το θυμάμαι.
Δεν ζητήσατε να αποφασίσει υπέρ σας στην υπόθεση διαδοχής της Ισούμε;
Κι αυτό το αίτημα
ήταν δικό σας, όχι του κυρίου Χα.
Είστε σίγουρος για αυτές τις ερωτήσεις;
Όχι.
Δεν ζήτησα κάτι.
Κύριε Γιουν, ο κύριος Χα ζήτησε την απόφαση
σχετικά με τη διαδοχή στην Ισούμε
ή ο κύριος Σονγκ;
Στον μάρτυρα πρέπει να απευθύνετε ερωτήσεις.
Αυτή είναι η κατάθεση του κατηγορούμενου.
Ο πελάτης μου, Γιουν Τσουνγκ-Γεν, έγραψε τον διάλογο
μεταξύ εκείνου, του κου Χα και του κου Σονγκ.
"Στις 3 Μαΐου
με πληροφόρησε ο Σονγκ Πιλ-Τζουνγκ για την υπόθεση της Ισούμε.
Στις 7 Μαΐου ο κος Σονγκ
ανέφερε τον δικαστή της πρώτης δίκης.
Στις 15 Μαΐου έφαγα με τον δικαστή της πρώτης δίκης
και συζητήσαμε για την υπόθεση".
Συνήγορε, τα στοιχεία αυτά είναι γνωστά.
Ρωτήστε τον μάρτυρα.
"16 Ιουλίου είπα στον κο Σονγκ
ότι θα προεδρεύσω εγώ στη δεύτερη δίκη
και συζητήσαμε αν είναι δυνατή η αθώωση".
-Συνήγορε! -"Στις 4 Σεπτεμβρίου
ο Σονγκ Πιλ-Τζουνγκ μού είπε ότι η αθώωση
θα μου έδινε μια θέση στο Ανώτατο Δικαστήριο".
-Να διαγραφεί απ' το πρακτικά. -Μάλιστα.
Η κατάθεση του κατηγορούμενου θα συζητηθεί άλλη στιγμή.
Δώστε μου τον λόγο, παρακαλώ.
Στη δίκη διερευνάται
αν ο Γιουν Τσουνγκ-Γεν καταχράστηκε την εξουσία του.
Πίεσε τον δικαστή της πρώτης δίκης;
Πρόδωσε τις αρχές του δικαστικού λειτουργήματος
και αποφάσισε υπέρ της Ισούμε;
Δεν ρωτάω επειδή δεν ξέρω τις απαντήσεις.
Στην πραγματικότητα, είναι απλό.
Κύριε Γιουν Τσουνγκ-Γεν,
πιέσατε με οποιονδήποτε τρόπο τον δικαστή της πρώτης δίκης;
Η απόφασή σας στη δεύτερη δίκη
ήταν ενάντια στη συνείδησή σας;
Τι παιχνίδι παίζετε;
Να απαντήσει ο κατηγορούμενος.
-Μα, κύριε δικαστή! -Να απαντήσει ο κατηγορούμενος.
Δεν έχω κάνει ποτέ
κάτι τέτοιο.
Κύριε Γιουν,
καταθέσατε ότι δεν έχετε κάνει ποτέ κατάχρηση εξουσίας ως δικαστής;
Ο κύριος Χα κι ο Σονγκ Πιλ-Τζουνγκ δεν σας ζήτησαν ποτέ τίποτα;
Αποφάσισα σύμφωνα
με τη συνείδησή μου.
Αφήστε λίγο μόνο τον κύριο Γιουν.
Εσείς παραιτηθήκατε κιόλας.
Δεν το μετανιώσαμε.
Η απόφαση του κυρίου Γιουν ήταν έκπληξη για όλους μας.
Θα ασχοληθούμε με την υπόθεση του Τσαν-Χο.
Ναι, εγώ είμαι.
Βρήκα το αμάξι που ανέφερες!
Στείλε μου τις φωτογραφίες.
Ήταν η καλύτερη επιλογή που είχα.
Μόνο έτσι...
θα έβγαινα κερδισμένος.
Επέλεξες να παραμείνεις πιστός...
σ' αυτόν που σε εγκατέλειψε.
Ειλικρινά...
μπορείς να πεις περήφανα ότι αποφάσισες...
βάσει της συνείδησής σου;
"Οι δικαστές δεν είναι θεοί.
Μερικές φορές κάνουν λάθη...
και παίρνουν λάθος αποφάσεις.
Αλλά...
το σημαντικό είναι
να αναλαμβάνουν την ευθύνη για τα λάθη τους".
Απ' όταν ήμουν δέκα ετών
μου το λες αυτό κι έχει χαραχτεί στον εγκέφαλό μου.
Και τώρα...
σ' το λέω εγώ.
Ως δικαστής...
και ως πατέρας...
έχεις πια αποτύχει.
ΔΙΚΗΓΟΡΙΚΟ ΓΡΑΦΕΙΟ ΤΣΟΥΝΓΚ
Θα θες να τα ξεχάσεις όλα.
Ξέρω έναν εκπληκτικό τρόπο να βγεις απ' τη μιζέρια.
Και ποιος είναι αυτός ο τρόπος;
ΙΔΙΟΚΤΗΤΗΣ: ΚΙΜ ΜΙΝ-ΤΖΕΝΓΚ
Τι είναι αυτό;
Πινακίδες και διεύθυνση.
Ήμασταν σε αδιέξοδο.
Όταν φύγαμε απ' το ξενοδοχείο, μου ήρθε μια απορία.
Ήταν η Ένωση Επιχειρηματιών στο ξενοδοχείο εκείνη τη μέρα.
Ήταν κι ο κος Σον εκεί
και έμεινε στη σουίτα.
Άρα η Σε Τζενγκ-Χουά πρέπει να πήγε εκεί για να δει τον Σον Μπονγκ-Ου.
Μόνο έτσι εξηγείται.
Η φίλη της Σε Τζενγκ-Χουά είπε
ότι θα πουλούσε έναν πίνακα και θα έφευγε με τον Τζουν-Χο.
Ας υποθέσουμε...
ότι ο κος Σον σκότωσε την Τζενγκ-Χουά.
Ποιον θα καλούσε πρώτο;
Τον δικηγόρο του.
Όπως κι ο Χα Τσαν-Χο κάλεσε εσένα.
Λέοκ-Ντονγκ, 35, Γκάνγκναμ-Γκου. Εκεί μένει ο Σονγκ Πιλ-Τζουνγκ.
ΒΙΝΤΕΟ ΟΧΗΜΑΤΩΝ ΞΕΝΟΔΟΧΕΙΟΥ
Αυτό το αμάξι ανήκει στην Κιμ Μιν-Τζενγκ.
Είναι η γυναίκα του Πιλ-Τζουνγκ που είναι στο γηροκομείο.
Το επιβεβαίωσε η κα Κιμ.
Πάμε να κάνεις αυτό στο οποίο είσαι καλή.
-Τι; Τώρα; -Ναι.
Τα ξέχασες όλα, έτσι;
Καλά λες.
Αυτό ήταν εκπληκτικό.
Πάμε να τσακώσουμε τον Σονγκ Πιλ-Τζουνγκ για τα καλά.
ΣΟΝΓΚ & ΚΙΜ
Δεν μπορείτε να ορμάτε μέσα απροειδοποίητα.
Συγγνώμη, κύριε.
ΙΔΙΟΚΤΗΤΗΣ: ΚΙΜ ΜΙΝ-ΤΖΕΝΓΚ
ΠΑΡΚΙΝΓΚ Β1
Τι αποδεικνύουν αυτά;
Γιατί πήγατε στο ξενοδοχείο Γουάιτ;
Δεν πήγα εγώ.
Δηλαδή η κυρία Κιμ Μιν-Τζενγκ
οδήγησε μόνη της;
Έπρεπε να δεχτείτε ότι πήγατε στο ξενοδοχείο
και να σκεφτείτε μια γελοία δικαιολογία. Ότι πήγατε τουαλέτα.
Λοιπόν,
μπράβο μας που σας ξαφνιάσαμε.
Δεν έχω κάτι να πω.
Φύγετε, σας παρακαλώ.
Την είδες; Την ανήσυχη έκφραση;
Δεν σας βλέπω όσο σίγουρο ήσασταν στο δικαστήριο νωρίτερα.
Χι-Τζε, φαίνεται ότι το αποτέλεσμα της κατάθεσης σε πείραξε πολύ,
αλλά δεν είναι του στιλ σου...
να παραθέτεις ανεπαρκή στοιχεία.
Δεν ντρέπεσαι καθόλου;
Αυτή είναι μόνο η αρχή.
Ο κος Σον Μπονγκ-Ου, εσείς
και η Σε Τζενγκ-Χουά.
Καλό δεν ακούγεται;
Περιμένετε και θα δείτε.
Ήταν συναρπαστικό το θέαμα.
Αυτό σημαίνει να είσαι δικηγόρος.
-Δεν συμφωνώ. -Άσε το υφάκι.
Ο πατέρας σου...
Αυτό πίστευε σε όλη του τη ζωή.
Δεν θα αλλάξει.
Αν αλλάξει, θα καταρρεύσει.
Αν αλλάξει, θα είναι σαν να απαρνιέται όλη του τη ζωή,
τις αρχές και τις αξίες του.
Και;
Πρέπει να δείξω κατανόηση;
Απλώς το ανέφερα.
Ο καθένας ζει τη ζωή του.
Πρέπει να πάω κάπου.
-Ας πάρεις ταξί, εντάξει; -Πάλι;
Σε ποιον πας;
Σε κάποιον άλλον που δεν θ' αλλάξει.
Θα δώσω ένα τέλος μια και καλή.
Καληνύχτα.
Ταξί!
Μπορείτε...
Μια στιγμή.
Εγώ είμαι.
Θέλω να σε ρωτήσω.
Πας να δεις τον πατέρα σου;
Σταμάτα να τον λες πατέρα μου.
Γιατί πας να τον δεις;
Για να τελειώνω μαζί του
μια και καλή.
Άσε με έστω να έρθω μαζί σου.
Θα είμαι εντάξει.
ΓΙΟΥΝ ΧΙ-ΤΖΕ
Τζουνγκ Γκουμ-Τζα!
ΠΑΡΚ ΤΖΟΥ-ΧΟ
Κύριε Παρκ;
Γιουν-Γιονγκ, θα μου δώσεις μια τελευταία ευκαιρία
να ικετεύσω για συγχώρεση;
Θα είναι η τελευταία φορά που σε ενοχλώ.
ΓΙΟΥΝ ΧΙ-ΤΖΕ
Σου είπα είμαι εντάξει.
Σχεδόν έφτασα, περίμενε.
Μην τον δεις χωρίς εμένα, εντάξει;
Απάντησέ μου!
ΕΚΚΛΗΣΙΑ ΝΤΕΤΖΟΝΓΚΣΕΝ
Τι έγινε;
Μίλα μου.
Τζουνγκ Γκουμ-Τζα!
Υποτιτλισμός: Πολυξένη Γεωργίου